भाजपा ने दी किसानों को सबसे ज्यादा सुविधा : रामफल
कैथल | किसानमोर्चा के प्रदेश महामंत्री रामफल घिराय ने कहा कि भाजपा सरकार ने प्रदेश के किसानों को सबसे ज्यादा सुविधाएं दी है। अब तक किसी भी फसल में किसानों को खाद की कमी नहीं हुई। जब तक भाजपा सरकार रहेगी तब तक ऐसी कमी भी उन्हें नहीं आने दी जाएगी। घिराय पीडब्ल्यूडी रेस्ट हाउस में पत्रकारों से बातचीत कर रहे थे। उन्होंने कहा कि प्रदेश सरकार स्वामी नाथन रिपोर्ट पर मंथन कर रही है। इस रिपोर्ट पर जोरों से काम चल रहा है। इस रिपोर्ट के तहत किसानों को अपने फसल का लागत से दोगुणा मूल्य मिल सकेगा। उन्होंने कहा कि इनेलो ने किसानों को साथ जोड़ने के लिए नहर खोदने का ड्रामा किया। इस अवसर पर भाजपा वरिष्ठ नेता राव सुरेंद्र सिंह, किसान मोर्चा जिलाध्यक्ष अजीत चहल, राजपाल तंवर, बलकार गोलन, रामपाल राणा, संजय भारद्वाज, अशोक ढांड, मोहित राठी, राजेश बनवाला, बलवान गोरा, हरेंद्र मौजूद रहे।
hin_Deva hin_Deva